CELEX: 62018TN0720
Language: lt
Date: 2018-12-10 00:00:00
Title: Byla T-720/18: 2018 m. gruodžio 10 d. pareikštas ieškinys byloje AMVAC Netherlands / EFSA

18.2.2019   
            
            
               LT
            
            
               Europos Sąjungos oficialusis leidinys
            
            
               C 65/40
            
         
      2018 m. gruodžio 10 d. pareikštas ieškinys byloje AMVAC Netherlands / EFSA
      
      (Byla T-720/18)
      (2019/C 65/52)
      Proceso kalba: anglų
      
         Šalys
      
      
         Ieškovė: AMVAC Netherlands BV (Amsterdamas, Nyderlandai), atstovaujama advokatų C. Mereu, M. Grunchard ir S. Englebert
      
         Atsakovė: Europos maisto saugos tarnyba (EFSA)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. spalio 1 d. EFSA sprendimą dėl konfidencialumo prašymų, susijusių su paraiška dėl veikliosios medžiagos etoprofoso patvirtinimo procedūros atnaujinimo, nagrinėjimo, apie kurį ieškovei pranešta 2018 m. spalio 2 d.;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo viršyti įgaliojimai.
                  
                              —
                           
                           
                              Ieškovė teigia, kad dėl ginčijamo sprendimo turėsiantys būti paskelbti dokumentai turėtų būti paskelbti pašalinus tam tikrą informaciją, nes atsakovė ėmėsi veiksmų (pasiūlymas dėl medžiagos klasifikavimo), kuriais akivaizdžiai viršijo savo įgaliojimus.
                           
                        
            
                  2.
               
               
                  Antrasis ieškinio pagrindas grindžiamas pagrindinių ES teisės principų pažeidimu.
                  
                              —
                           
                           
                              Ieškovė teigia, kad ginčijamą sprendimą sąlygojo procedūra, kurią vykdant nebuvo atsižvelgta į jos teises į gynybą.
                           
                        
            
                  3.
               
               
                  Trečiasis ieškinio pagrindas grindžiamas Reglamento 1107/2009 (1) 63 straipsnio pažeidimu.
                  
                              —
                           
                           
                              Ieškovė teigia, kad dalyje po ginčijamo sprendimo turėsiančių būti paskelbtų dokumentų pateikiama informacija, atsiradusi dėl klaidingo ir dalinio vertinimo, taigi jų paskelbimas pakenktų ieškovės komerciniams interesams.
                           
                        
            
         (1)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009, p. 1).